MINISTERSTVO VÝSTAVBY A REGIONÁLNEHO ROZVOJA
SLOVENSKEJ REPUBLIKY
_________________________________________________________

Číslo:  133/M-2003

Materiál na rokovanie 		
vlády SR

Návrh

Programu pomoci de minimis na rozvoj okresov s vysokou mierou nezamestnanosti
a
Kritérií na realizáciu Programu pomoci de minimis na rozvoj okresov s vysokou mierou nezamestnanosti
(dodatok)
___________________________________________________________

Podnet: 							Obsah materiálu:

Iniciatívny materiál					            1.  Dôvodová správa
                                                                                              2. Vyhodnotenie pripomienkového
								     konania - nové znenie
 3. Doložka finančných,
     ekonomických, 
     environmentálnych vplyvov 
     a vplyvov na zamestnanosť

Predkladá:

László Gyurovszky 
minister výstavby a 
regionálneho rozvoja
Slovenskej republiky

Bratislava marec 2003                                     

Dôvodová správa

	Na základe listu č. 1027/2003-UV zo dňa 28. 02. 2003 ohľadom žiadosti o odstránenie nedostatkov materiálu predloženého na rokovanie vlády SR  predkladáme dodatok k "Návrhu Programu pomoci de minimis na rozvoj okresov s vysokou mierou nezamestnanosti a Kritérií na realizáciu Programu pomoci de minimis na rozvoj okresov s vysokou mierou nezamestnanosti. 
	V pôvodne predloženom materiále vo vyhodnotení medzirezortného pripomienkového konania bola z Ministerstva financií SR vznesená zásadná pripomienka, ktorá bola na základe rozporového konania dňa 03. 03. 2003 doriešená.
	 Ďalej materiál neobsahoval doložku vplyvov ekonomických, finančných, environmentálnych a vplyvov na zamestnanosť, ktorá bola do materiálu doplnená.

Doložka finančných, ekonomických, environmentálnych vplyvov a vplyvov na zamestnanosť

I.	Vyčíslenie odhadu na verejné financie 
  
Tabuľka č. 1: Odhad  finančných dôsledkov na štátny rozpočet SR na programovacie obdobie 2004 – 2006 

ROK
	Finančné prostriedky zo štátneho rozpočtu
(mil. SK)	

2004	
100,00	

2005	
150,00	

2006	
200,00	

SPOLU
	
450,00	

II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb 

Vplýva pozitívne na životnú úroveň obyvateľstva a na zvýšenie kvality života v regiónoch.

III.	Vyčíslenie odhadu dopadov na životné prostredie 

V rámci všeobecných podmienok programu budú projekty realizované zo zreteľom na dodržiavanie princípov ochrany a zlepšovania životného prostredia.

IV.	Odhad dopadov na zamestnanosť 

Z Programu štátnej pomoci na rozvoj okresov s vysokou mierou nezamestnanosti        v rokoch 2000 - 2002 bolo podporených 365 malých podnikateľov, pričom plánovaný počet novovytvorených pracovných miest bol  2169.  Počet novovytvorených pracovných miest      v rokoch 2004 - 2006 predpokladáme, že bude vyšší, nakoľko v návrhu Programu pomoci de minimis na rozvoj okresov s vysokou mierou nezamestnanosti jednou z podmienok je vytvorenie minimálne troch nových pracovných miest (v predchádzajúcom programe to bolo vytvorenie minimálne dvoch nových pracovných miest). Ďalej z predchádzajúcich skúseností usudzujeme, že priemer novovytvorených pracovných miest na jeden podnikateľský subjekt bude vyšší ako 3, čo vyplýva aj z predbežného záujmu podnikateľských subjektov o tento program v roku 2003.

Tabuľka č. 2: Odhad počtu podporených malých podnikateľov a počtu novovytvorených pracovných miest v rokoch 2004 - 2006

ROK	Počet podporených malých podnikateľov	Počet novovytvorených pracovných miest	
2004	130	700	
2005	150	760	
2006	170	820	
SPOLU	450	2280	

	Vyhodnotenie pripomienkového konania					
						
Spôsob prip. konania: bežný/zjednodušený/skrátený postup - dôvod:			zjednodušený postup - dôvod: predložený materiál bolo potrebné 	
				v čo najkratšom čase predložiť na rokovanie vlády SR, aby sa predišlo	
				veľkému časovému posunu pri predkladaní, posudzovaní, 	
				schvaľovaní a použití fin. prostriedkov určených pre rok 2003	
	Zoznam oslovených subjektov:			Ministerstvo dopravy, pôšt a telekomunikácií SR	
				Ministerstvo zahraničných vecí SR	
				Ministerstvo vnútra SR	
				Ministerstvo hospodárstva SR	
				Ministerstvo financií SR		
				Ministerstvo kultúry SR		
				Ministerstvo obrany SR		
				Ministerstvo školstva SR		
				Ministerstvo zdravotníctva SR		
				Ministerstvo spravodlivosti SR		
				Ministerstvo pôdohospodárstva SR		
	 			Ministerstvo práce, sociálnych vecí a rodiny SR	
				Ministerstvo životného prostredia SR		
				Úrad vlády SR, podpredseda vlády SR pre európsku integráciu, ľudské práva a menšiny	
				Úrad pre štátnu pomoc		
						
	Počet oslovených subjektov:			15		
	Zaslali do stanoveného termínu:			9		
	Zaslali po termíne:			5		
	Vôbec nezaslali:			1		
	Subjekty, ktoré nemali pripomienky:			7		
						
	Počet vznesených pripomienok:			40		
	Počet akceptovaných:			11		
	Počet neakceptovaných, z toho počet zásadných - ktoré subjekty			26+3C		
						
	Rozporové konanie (s kým, kedy, na akej úrovni, s akým výsledkom):			s Ministerstvom financií SR, konané dňa 03. 03. 2003, na úrovni riaditeľov odborov, Výsledok: rozpor odstránený, MF SR netrvá na zapracovaní pripomienky 		
	Počet odstránených pripomienok:			1		
	Počet neodstránených pripomienok:			0		
						
Rezort	Pripomienka	Typ	Vyh.	Spôsob vyhodnotenia	Poznámka	
MZV SR	bez pripomienok	 	 	 	 	
MDPT SR	bez pripomienok	 	 	 	 	
MŽP SR	bez pripomienok	 	 	 	 	
MV SR	posúdiť, či by sa nemal na str. 2, bod 5 v 1. ods. bližšie definovať príliš všeobecný pojem „výroba a služby“, a taktiež v časti „Kritériá“ v článku 3, bod 2d) pojem „osobné služby“,	O	N	citácia je prevzatá zo zákona č. 231/1999 Z. z. v znení neskorších predpisov (§10, odst.4)	 	
 	- v časti „Kritériá“ na str. 2 v poslednom odstavci navrhnúť riešenie prípadu, ak žiadatelia predložia žiadosti do výšky limitu, ale žiadosti nespĺňajú kritériá – či môže poskytovateľ aj v týchto prípadoch postupovať tak ako je to určené,	O	N	uvedenú pripomienku rieši článok 7, bod 13 a 14 "Kritérií"	 	
 	- v časti „Kritériá“ na str. 3, článok 6, v bode 3a) odporúčame zvážiť, či sa má pomoc poskytovať aj na účel obstarania pozemkov (podnikateľ kúpi pozemok a čo ďalej).	O	N	pomoc de minimis sa poskytuje na obstaranie hmotného investičného majetku potrebného na začatie, rozšírenie alebo na činnosti vyžadujúce zmeny výroby, alebo poskytovania služieb (súčasťou ktorého môže byť aj obstarávaný pozemok)	 	
MK SR	bez pripomienok	 	 	 	 	
ÚV SR sekcia kontroly	bez pripomienok	 	 	 	 	
MZ SR	bez pripomienok	 	 	 	 	
ÚŠP	úrad navrhuje, aby v preambule programu boli uvedené len zásadné východiská pre vytvorenie, schválenie a realizáciu predmetného programu (napr. vysoká miera nezamestnanosti v niektorých regiónoch) a aby bol zaradený osobitný bod "právny základ", v ktorom by boli v príslušnom poradí uvedené právne normy, na základe ktorých sa program a nadväzne kritériá vytvorili	O	A	pripomienka zapracovaná	 	
 	názov zmluvy "Zmluva o Európskej únii" je treba pozmeniť na "Zmluva o založení Európskeho spoločenstva"	O	A	pripomienka zapracovaná	 	
 	v bode 2. "Účel programu"nemožno sa odvolávať na § 6 ods.1 zákona o štátnej pomoci, pretože ten platí len pre štátnu pomoc nad úrovňou de minimis a neplatí pre pomoc de minimis	O	A	pripomienka zapracovaná	 	
 	v nadväznosti na predchádzajúci bod je treba zásadne uviesť, že podľa európskej legislatívy, týkajúcej sa štátnej pomoci nie všetky ustanovenia sekundárnej legislatívy, vychádzajúcej z článku 87 Zmluvy o založení Európskeho spoločenstva sú platné aj pre pomoc de minimis, v tomto prípade má osobitné postavenie Nariadenie komisie č. 69/2001 z 12. januára 2001	O	N	po osobnej konzultácii s pracovníkom ÚŠP bolo vzájomne dohodnuté, že pomoc de minimis je tiež určitou formou štátnej pomoci, a z tohto dôvodu pripomienka nebola akceptovaná	 	
 	v tejto súvislosti podmienky uvedené v bode 4. Programu síce môžu byť uvedené tak ako sú uvedené, ale konštatujeme, že § 7 ods. 2 a 3 zákona o štátnej pomoci nemá oporu v európskej legislatíve	O	N	po osobnej konzultácii s pracovníkom ÚŠP bolo vzájomne dohodnuté, že pomoc de minimis je tiež určitou formou štátnej pomoci, a z tohto dôvodu pripomienka nebola akceptovaná	 	
 	podmienka, aby investičný majetok obstaraný pri poskytnutí finančných prostriedkov bol využívaný najmenej počas piatich rokov síce môže byť stanovená zo strany poskytovateľa, táto podmienka je ustanovená aj v európskej legislatíve, ale nie pre pomoc de minimis a preto sa v tejto súvislosti pri definovaní tejto podmienky nemožno odvolávať ani na § 6 zákona o štátnej pomoci	O	N	po osobnej konzultácii s pracovníkom ÚŠP bolo vzájomne dohodnuté, že pomoc de minimis je tiež určitou formou štátnej pomoci, a z tohto dôvodu pripomienka nebola akceptovaná	 	
 	to, čo je uvedené v predchádzajúcom bode platí aj pre niektoré ďalšie ustanovenia, ktoré sú platné len pre štátnu pomoc nad úroveň de minimis a preto sa na ne nemožno odvolávať. Uvedené konštatovanie ale neznamená, že by poskytovateľ nemohol stanovovať príslušné podmienky pre poskytnutie pomoci de minimis, nemá to však odôvodnenie v európskej legislatíve, ktorá je vzhľadom na implementačné pravidlá nadradená zákonu o štátnej pomoci a nemá to odôvodnenie ani v zákone o štátnej pomoci	O	N	po osobnej konzultácii s pracovníkom ÚŠP bolo vzájomne dohodnuté, že pomoc de minimis je tiež určitou formou štátnej pomoci, a z tohto dôvodu pripomienka nebola akceptovaná	 	
 	v Kritériách na realizáciu Programu pre rok 2003 je v článku 5 bod (8) uvedené: "Pomoc de minimis sa poskytuje iba na rok 2003". Aká pomoc by sa mala poskytovať v ďalších rokoch, keď program má platiť do 31. 12. 2006 a celý program je programom pomoci de minimis? Prípadná zmena programu de minimis na program štátnej pomoci v podstate znamená vytvorenie nového programu, ktorý musí prejsť úplným notifikačným procesom	O	A	pripomienka zapracovaná	 	
 	v Kritériách v článku 8 bod (2) písm. h je uvedené "prehľad o poskytnutej pomoci de minimis (vrátane poskytnutej štátnej pomoci); takáto definícia je zásadne chybná, pretože štátna pomoc nie je súčasťou pomoci de minimis (t.j. nemôže byť "vrátane"), predmetná definícia by v zmysle príslušných ustanovení Európskej únie mohla platiť jedine opačne	O	A	pripomienka zapracovaná	 	
 	v prílohe č. 3 je medzi prílohami, ktoré je potrebné doložiť k žiadosti, uvedené čestné prehlásenie o neposkytnutí štátnej pomoci (prípadne pomoci de minimis) za posledné 3 roky; poskytovateľ môže takúto podmienku stanoviť, ale konštatujeme, že nie je to plne v súlade s legislatívou Európskej únie o štátnej pomoci, ktorá umožňuje viacnásobné poskytnutie pomoci a tiež nie je to v súlade s pravidlom o kumulácii	O	A	pripomienka zapracovaná	 	
 	v článku 8 Kritérií, ako aj v prílohe č. 3 je stanovená podmienka vyjadrenie obce k podnikateľskému zámeru; takáto podmienka nikde v európskej legislatíve o štátnej pomoci nie je ustanovená	O	N	pripomienka nebola akceptovaná z dôvodu, že poskytovateľ pomoci de minimis považuje tento doklad za potrebný	 	
 	v Kritériách na realizáciu Programu v článku 7 bod (8) je definovaný medzirezortný poradný orgán ministra na posudzovanie žiadostí. V prípade predmetného programu ide o poskytovanie pomoci, ktorá vzhľadom na Implementačné pravidlá štátnej pomoci musí byť v súlade s príslušnými ustanoveniami legislatívy Európskej únie o štátnej pomoci a garancia súladu poskytovania štátnej pomoci s touto legislatívou je v kompetencii Úradu pre štátnu pomoc. V tejto súvislosti požadujeme, aby v predmetnom medzirezortnom poradnom orgáne bol zastúpený aj zástupce Úradu pre štátnu pomoc	O 	N	pripomienka nebola akceptovaná, nakoľko súlad  programu  pomoci de minimis s európskou legislatívou zabezpečí Úrad pre štátnu pomoc už jeho zaregistrovaním	 	
MO SR	 V predkladacej správe v prvej vete a v samotnom materiáli v Preambule zmeniť formuláciu „okresov... štrukturálne postihnutých a ekonomicky slabých...“ na „okresov... štrukturálne a ekonomicky slabých...“.	O	A	pripomienka zapracovaná	 	
 	V predkladacej správe v druhej vete a v samotnom materiáli v časti Právny základ zmeniť pôvodnú formuláciu takto: „Program je vypracovaný v súlade s Rozhodnutím Asociačnej rady č. 6/2001 medzi Európskou úniou a Slovenskou  republikou, ktorým sa prijímajú implementačné pravidlá na uplatňovanie ustanovení o štátnej pomoci uvedené v článku 64 ods. 1 bode iii a ods. 2 podľa článku 64 ods. 3 Európskej dohody zakladajúcej pridruženie medzi Európskymi spoločenstvami a ich členskými štátmi na jednej strane a Slovenskou republikou na druhej strane a v článku 8 ods. 1 bode iii a ods. 2 podľa článku 8 ods. 3 Protokolu č. 2 k tejto dohode o výrobkoch Európskeho spoločenstva uhlia a ocele (ESUO) (Rozhodnutie č. 186/2002 Z. z.), v súlade s článkami 87 a 88 Zmluvy o založení Európskeho spoločenstva, Smernicou Európskej únie o národnej regionálnej pomoci (OJ C 74/98), Nariadením Európskej komisie...“ (pokračovať v pôvodnom texte).	O	C	pripomienka zapracovaná čiastočne - citácia je použitá zo zákona č. 186//2002 Z. z.	 	
MP SR	Pokiaľ sa týka obsahovej stránky žiadame  do článku 3 – žiadateľ /str.1 kritérií/ zahrnúť aj potravinársku výrobu. V okresoch s vysokou mierou nezamestnanosti sú záujemci o rozvoj malého podnikania v odvetví potravinárstva, pričom niektoré tieto aktivity nie je možné podporovať v rámci dotačného systému Ministerstva pôdohospodárstva SR ani z  programu SAPARD. Ide o podporu výroby potravinárskych výrobkov s použitím tradičných surovín, potravín s tradičným zložením, potravín s chráneným označením pôvodu, s chráneným zemepisným označením. Poznamenávame, že aj v zmysle zákona č. 434/2001 Z.z., ktorým sa mení a dopľňa zákon č. 231/1999 Z.z. o  štátnej pomoci sa tento zákon nevzťahuje na poľnohospodárstvo a rybárstvo, ale platí pre potravinársku výrobu.	O	N	pripomienka neakceptovaná z dôvodu, že pojem "výroba" je všeobecný pojem a zahŕňa aj potravinársku výrobu	odmailované dňa: 6.2.2003	
 	V prílohe číslo 3 materiálu  v  rámci vstupných podmienok sa požaduje predložiť doklad o vlastných finančných prostriedkoch. Sú v tom aj cudzie zdroje, úvery z bánk atď.? Čo keď žiada uchádzač menšiu podporu ako sú vlastné zdroje? Treba konkrétne špecifikovať.	O 	N	pripomienka neakceptovaná z dôvodu, že bližšia špecifikácia dokladov sa nachádza v prílohe č. 5 - žiadosť v bode H - povinné prílohy...	 	
 	Ďalej žiadame dopracovať požiadavku priebežného a záverečného hodnotenia ako aj o možnosť zmeny programu pri výrazných zmenách v  štatistikách okresnej nezamestnanosti. Tieto v  priebehu obdobia do roku 2006 môžu byť aktuálne. Súvisí to aj s postupným podporným financovaním zo štrukturálnych fondov  Európskej únie. Je potrebné zabrániť prekrývaniu jednotlivých štrukturálnych fondov.	O	N	pripomienka neakceptovaná z dôvodu, že program tým, že bude vládou SR schválený na určité obdobie, budú aj vybrané okresy stanovené na toto obdobie a zmena bude možná až pri príprave nového programu na ďalšie obdobie	 	
MS SR	bez pripomienok	 	 	 	 	
MPSVaR SR	V kritériách na vyhodnotenie prínosov (príloha č. 3), bod A/1, podbod „Ďalšie prílohy...“ navrhujeme vypustiť 3. odrážku o potvrdení z OÚP o počte zamestnancov žiadateľa. Také potvrdenia nemá OÚP v kompetencii vydávať, ani nevedie evidenciu o počte zamestnancov u zamestnávateľov vo svojom územnom obvode. Naviac, podľa zákona NR SR č. 387/1996 Z. z. o zamestnanosti v znení neskorších predpisov je na účely povinnosti platiť príspevok na poistenie v nezamestnanosti považovaný za zamestnanca aj občan, vykonávajúci práce na základe dohody o pracovnej činnosti. Použitie týchto údajov by zrejme viedlo k nesprávnym záverom. Tento ukazovateľ navrhujeme nahradiť potvrdením OÚP o aktuálnej miere nezamestnanosti v okrese v mesiaci, v ktorom bola podaná žiadosť o pomoc de minimis. 	O	N	pripomienka neakceptovaná z dôvodu, že poskytovateľ pomoci musí preveriť, či žiadateľ spĺňa podmienku "malého podnikateľa"  (t.j., či zamestnáva menej ako 50 zamestnancov)	odmailované dňa: 6.2.2003	
 	V tejto súvislosti poznamenávame, že pri výbere okresov s vysokou mierou nezamestnanosti sa situácia v tomto ukazovateli môže významne meniť čo do počtu okresov, čo do ich štruktúry aj čo sa týka miery nezamestnanosti. V praxi potom v dôsledku uplatnenia navrhnutého systému výberu okresov podľa článku 7 Kritérií... môže dochádzať k situácii, že sa v danom roku poskytne pomoc okresu, v ktorom miera nezamestnanosti je nižšia, než boli pôvodné kritériá pre predchádzajúci rok a naopak, pomoc sa neposkytne tomu, kto ju aktuálne potrebuje. Ako argument k tomuto názoru prikladáme Zoznam okresov s priemernou mierou nezamestnanosti nad 21% za rok 2002.	O	N	pripomienka neakceptovaná z dôvodu, že program tým, že bude vládou SR schválený na určité obdobie, budú aj vybrané okresy stanovené na toto obdobie a zmena bude možná až pri príprave nového programu na ďalšie obdobie	 	
 	Do vyhodnotenia prínosov podnikateľského zámeru (príloha č. 4, 2. strana, kolónka B/1/b) navrhujeme okrem uvedených skupín ťažko umiestniteľných občanov doplniť aj občanov, ktorí sú evidovanými dlhodobo nezamestnanými. U absolventov odporúčame ponechať len samotný výraz „absolvent“. Status oboch týchto skupín je v zákone NR SR č. 387/1996 Z. z. o zamestnanosti v znení neskorších predpisov presne a potrebám trhu práce zodpovedajúco definovaný a z hľadiska zamestnateľnosti ide o silne znevýhodnené skupiny nezamestnaných občanov.	O	A	pripomienka zapracovaná	 	
 	Mimo pôsobnosť MPSVR SR dávame na zváženie preformulovať text odseku 3 článku 6  „Kritérií...“, ktorý je nejasný. K ods. 7 toho istého článku Kritérií odporúčame zvážiť aj účasť zástupcov zamestnancov v komisii.	O	N	pripomienka neakceptovaná z dôvodu, že sa jedná o citáciu zo zákona o štátnej pomoci (k čl.6, ods.3 kritérií) a k odst.7 kritérií - účasť v komisii je riešená zástupcom MPSVaR SR	 	
MŠ SR	bez pripomienok	 	 	 	doručené dňa:6.2.2003	
ÚV SR podpredse-  da vlády SR	v Programe...sa pre výber podporovaných okresov využil ukazovateľ priemernej ročnej disponibilnej miery nezamestnanosti za kalendárny rok 2001. Dovoľujem si však pripomenúť, že situácia v niektorých okresoch v priebehu roka 2002 sa zmenila. Priemerná disponibilná miera nezamestnanosti za rok 2002, podľa údajov NÚP bola napr. v okrese Detva 23,90%, v okrese Krupina 23,62% a v okrese Brezno 22,97%. Tieto okresy však podľa predloženého návrhu podporované nebudú, napriek tomu, že hranicou podľa prílohy č. 1 materiálu je miera nezamestnanosti nad 21,0%. Naopak sú do programu zaradené okresy, napr. okres Dolný kubín s mierou nezamestnanosti priemer za rok 2002 - 18,73% a okres Kysucké Nové Mesto s mierou nezamestnanosti priemer za rok 2002 - 19,25%. Z týchto dôvodov odporúčam zvážiť pre výber okresov, ktoré budú podporované v rámci "Programu de minimis na rozvoj okresov s vysokou mierou nezamestnanosti pre rok 2003" použitie aktuálnejších údajov, t.j. priemerných údajov za rok 2002.	O	C	pripomienka je čiastočne akceptovaná, tabuľka bola upravená tak, že bola narátaná priemerná miera nezamestnanosti za roky 2001 a 2002 	doručené dňa:6.2.2003	
 	v súvislosti s bodom č.8 Programu... - Doba trvania programu - kde je uvedené, že tento program sa vyhlasuje na dobu od nadobudnutia účinnosti do 31. 12. 2006, pripomínam, že v Programe ... Sa mnoho kompetencií súvisiacich s realizáciou programu zvereju okresným úradom, ktoré však podľa Programového vyhlásenia vlády SR /časť Verejná správa/ a aj podľa aktuálnych informácií majú byť zrušené ešte pred navrhovanou dobou trvania programu.	O 	N	pripomienka nebola akceptovaná z dôvodu, že v zmysle zákona č. 231/1999 z. Z.  o štátnej pomoci v znení neskorších predpisov podľa paragrafu 7 ods. 1 žiadosť o poskytnutie štátnej pomoci sa predkladá okresnému úradu	 	
MF SR	 v obidvoch návrhoch dokumentov žiadame vypustiť termín používaný EÚ pre formu minimálnej pomoci „de minimis“. Zákon NR SR č. 231/1999 Z.z. o štátnej pomoci v znení neskorších predpisov v § 3 uvádza termín „minimálna pomoc“. Neodporúčame, aby všeobecne platné dokumenty v SR používali termíny, ktoré naša legislatívna prax nepoužíva. Túto pripomienku považujeme za zásadnú	Z	N	pripomienka nebola akceptovaná preto, že v predkladacej správe je zdôvodnené použitie názvu "de minimis"	odmailované dňa: 12.2.2003	
 	 v 5. bode vo štvrtom odseku odporúčame doplniť text „...voči štátu a verejným fondom a má vysporiadané mzdové záväzky voči vlastným zamestnancom.“;	O	A	pripomienka bola zapracovaná	 	
 	Ďalej žiadame doplniť v prílohe č. 3 bod A – Povinné prílohy - aj povinnosť predložiť čestné vyhlásenie žiadateľa, že má vysporiadané tieto záväzky. Súčasne je potrebné v tomto zmysle doplniť aj prílohu č. 5 časť H a v rámci Kritérii na realizáciu programu ... doplniť článok 8 bod. 2.	O	A	pripomienka bola zapracovaná	 	
 	v Prílohe č. 3 písm. A č. 1 v 1. bode odporúčame nahradiť text 1. odrážky nasledovne: 	 	 	 	 	
 	„ - plán financovania projektu, zdroje financovania vrátane dokladov preukazujúcich finančné zabezpečenie realizácie celého projektu (napr. úverový prísľub banky) - ....“	O	N	pripomienka nebola akceptovaná z dôvodu, že žiadateľ môže mať projekt naplánovaný na viac rokov, avšak v roku podania žiadosti musí byť schopný aspoň 50% finančnej spoluúčasti na realizácii projektu 	 	
 	 v 2. odrážke tohto bodu odporúčame upraviť text nasledovne: 	 	 	 	 	
 	      „ - výpis z obchodného registra (originál, nie starší ako 3 mesiace), alebo notársky overenú kópiu živnostenského listu, „	O	N	pripomienka nebola akceptovaná preto, že žiadateľ musí predložiť aktuálny živnostenský list z dôvodu možných zmien v predmete činnosti	 	
 	4. v 5. , 6. a 7. odrážke žiadame vypustiť text: „...voči štátnemu rozpočtu...“	O	A	pripomienka bola zapracovaná	 	
 	v poslednej odrážke odporúčame doplniť do textu : ...na majetok žiadateľa a na žiadny podnikateľský subjekt v ktorom má žiadateľ majetkovú účasť nie je  vyhlásený konkurz.“.	O	N	pripomienka nebola akceptovaná z dôvodu, že pre účely poskytnutia pomoci de minimis je podstatné, aby nebol vyhlásený konkurz na majetok podnikateľského subjektu, ktorý o pomoc žiada	 	
 	V Článku 5 ods. 6 žiadame zmeniť text nasledovne:	 	 	 	 	
 	„...upravené osobitnými predpismi7), ktorý nepredloží doklady o financovaní projektu a nepredloží doklady v zmysle § 7 ods. 2,3 zákona NR SR č. 231/1999 Z. z. o štátnej pomoci v znení neskorších predpisov a ďalšie požadované doklady poskytovateľom dotácie podľa Programu...“	O	N	pripomienka nebola akceptovaná z dôvodu, že odsek má všeobecný charakter. Existuje rozdiel v doložení dokladov u už fungujúcej firmy a u novovznikajúcej.	 	
 	Článok 10 žiadame doplniť 2. vetu s textom:	 	 	 	 	
 	„Na použitie prostriedkov dotácie sa vzťahujú príslušné ustanovenia zákona NR SR č. 303/1995 Z. z. o rozpočtových pravidlách v znení neskorších predpisov a súvisiace výnosy Ministerstva financií SR.“	O	N	pripomienka nebola akceptovaná z dôvodu, že v odstavci sa nachádza odkaz na príslušný zákon	 	
 	 Prílohu č. 1 – Zoznam vybraných okresov odporúčame aktualizovať podľa posledných údajov Národného úradu práce.	O	C	pripomienka je čiastočne akceptovaná, tabuľka bola upravená tak, že bola narátaná priemerná miera nezamestnanosti za roky 2001 a 2002 	 	
 	materiál na rokovanie vlády odporúčame doplniť o Prílohu č. 2, v ktorej by boli uvedené finančné objemy pripadajúce na jednotlivé okresy vybrané v nadväznosti na aktualizovaný zoznam uvedený v Prílohe č. 1. 	O	N	pripomienka nebola akceptovaná z dôvodu, že limity budú vypočítané až po konečnom schválení navrhnutých okresov 	 	
 	V tejto súvislosti žiadame o doplnenie predkladacej správy o návrhu na vyčlenenie finančného objemu na realizáciu Programu pre rok 2003 v nadväznosti na objem účelovo určených prostriedkov štátneho rozpočtu pre kapitolu MVRR SR.	O	N	pripomienka nebola akceptovaná z dôvodu, že program je vytvorený na roky 2003 až 2006 a finančná čiastka môže byť každý rok rôzna	 	
 	V predkladanom „Návrhu...“ sa pri poskytovaní pomoci uvažuje s predkladaním žiadostí o pomoc prostredníctvom príslušného okresného úradu. Okresný úrad je v zmysle návrhu aj miestom posúdenia žiadosti, jej spracovania ako aj kontrolným orgánom, pričom žiadosti o poskytnutie pomoci spolu s projektom je potrebné predložiť do 31. marca 2003. Upozorňujeme, že v súvislosti s postupom prác na realizácii reformy verejnej správy a deklarovaným zámerom rušenia okresných úradov od 1.1.2004 považujeme navrhovaný spôsob administrovania agendy okresnými úradmi za protichodný a sporný, minimálne do termínu definitívneho rozhodnutia o konečnej podobe organizácie verejnej správy.	O	N	pripomienka nebola akceptovaná z dôvodu, že v zmysle zákona č. 231/1999 z. Z.  o štátnej pomoci v znení neskorších predpisov podľa paragrafu 7 ods. 1 žiadosť o poskytnutie štátnej pomoci sa predkladá okresnému úradu	 	
 	Ďalej upozorňujeme, že predkladaný materiál neuvádza predpokladané finančné dôsledky na štátny rozpočet a iné rozpočty tvoriace verejný rozpočet a v súlade s § 51 zákona NR SR č. 303/1995 Z. z . o rozpočtových pravidlách žiadame o ich doplnenie.	O	N	pripomienka nebola akceptovaná z dôvodu, že finančné dôsledky na štátny rozpočet nie je možné dopredu predvídať, vzhľadom na to, že podnikateľské subjekty sú kontrolovateľné až 5 rokov 	 	

	Vyhodnotenie pripomienkového konania k doložke finančných, ekonomických, environmentálnych vplyvov a vplyvov na zamestnanosť					
						
	Zoznam oslovených subjektov:			Ministerstvo práce, soc. vecí a rodiny SR		
				Ministerstvo financií SR		
						
MPSVaR SR	V časti IV. Odhad dopadov na zamestnanosť sa poukazuje na predpoklad, že skutočná tvorba pracovných miest  v rokoch 2004 – 2006 bude vyššia, než v rokoch 2000 – 2002. Ako dôvod pre toto očakávanie sa uvádza, že voči predchádzajúcemu obdobiu sa v podmienkach pre poskytnutie pomoci de minimis zvýšil prah pre minimálny počet vytvorených miest z 2 na 3 u jedného podnikateľa.	 	 	 	 	
 	Toto odôvodnenie má podľa nášho názoru slabinu v tom, že ak každý podnikateľ splní podmienku vytvorenia 3 pracovných miest a celkom sa poskytne podpora 450 podnikateľom, vytvorí sa len 1 350 pracovných miest. Teda menej, ako v predchádzajúcom období. Chýba argumentácia, na základe čoho sa počíta s vyšším počtom pracovných miest. V predchádzajúcom období bolo vytvorených priemerne takmer 6 pracovných miest na jedného podnikateľa, pričom priemerne ročne bolo vytvorených 122 pracovných miest. 	 	 	 	 	
 	Ak sa vytvorí menší počet pracovných miest, zvýši sa nevyhnutne výška príspevku na jedno vytvorené nové pracovné miesto. V prípade, že tento menší počet vytvorených nových pracovných miest by bol vyvážený ich kvalitou a trvalosťou, je to akceptovateľný argument. Tieto pohľady však predkladaný materiál neobsahuje.	O	A	pripomienka bola zapracovaná	 	
MF SR	 	 	 	do stanoveného termínu MF SR pripomienky nezaslalo